Document ID: 31997R0339

NEUVOSTON ASETUS (EY) N:o 339/97,
annettu 17 päivänä helmikuuta 1997,
Puolan, Unkarin, Slovakian, T Osekin tasavallan, Romanian ja Bulgarian kanssa tehtyihin kaupan suosituimmuusjärjestelyihin liittyvien yksipuolisten ja siirtymätoimenpiteiden hyväksymisestä tiettyjen jalostettujen maataloustuotteiden osalta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
ottaa huomioon Itävallan, Suomen ja Ruotsin liittymisasiakirjan,
sekä katsoo, että
odotettaessa, että Puolan, Unkarin, Slovakian, T Osekin tasavallan, Romanian ja Bulgarian kanssa tehtyjen Eurooppa-sopimusten pöytäkirjaa N:o 3 (1) mukautetaan, annettiin 25 päivänä heinäkuuta 1996 Eurooppa-sopimuksissa määrättyjen maataloutta koskevien tiettyjen jalostettujen maataloustuotteiden myönnytysten autonomisesta ja väliaikaisesta mukauttamisesta Uruguayn kierroksen monenvälisten kauppaneuvotteluiden osana tehdyn maataloussopimuksen huomioon ottamiseksi neuvoston asetus (EY) N:o 1534/96 (2), jolla ylläpidetään 31 päivään joulukuuta 1996 asti myönnettyjen etuuksien taso ja siten tasoitetaan mahdollisia kielteisiä vaikutuksia, joita Uruguayn kierroksen tulosten toteuttamisella voi olla mainittujen maiden yhteisöön suuntautuvalle viennille,
neuvottelut mainittujen maiden kanssa Eurooppa-sopimusten muuttamista koskevien pöytäkirjojen tekemiseksi ovat vielä kesken; niin sanotut väliaikaiset pöytäkirjat, jotka käsittävät yksinomaan sopimuksia muuttavien pöytäkirjojen kaupalliset näkökohdat, eivät voineet tulla voimaan 1 päivänä tammikuuta 1997; sen vuoksi myönnytyksiä olisi jatkettava autonomisesti 30 päivään kesäkuuta 1997, ja
tämän asetuksen antamisen jälkeen tiettyjä Unkarista peräisin olevia jalostettuja maataloustuotteita koskevien kiintiöiden avaamisesta ja hallinnoinnista 22 päivänä joulukuuta 1994 annetun neuvoston asetuksen (EY) N:o 3380/94 (3) määräykset ovat tulleet tarpeettomiksi,
ON ANTANUT TÄMÄN ASETUKSEN:
1 artikla
1. 1 päivästä tammikuuta 30 päivään kesäkuuta 1997 alennettujen maatalouden maksuosien laskennassa sekä Puolasta, Unkarista, Slovakiasta, T Osekin tasavallasta, Romaniasta ja Bulgariasta peräisin olevien liitteessä I lueteltujen jalostettujen maataloustuotteiden yhteisöön suuntautuvaan tuontiin sovellettavien alennettujen lisätullien laskennassa huomioon otettavat perusmäärät esitetään liitteessä II. Alennettujen maatalousosien osalta sovelletaan liitteen I mukaisia vuosikiintiöitä.
2. Liitteessä III lueteltuihin Puolasta, Unkarista, Slovakiasta, T Osekin tasavallasta, Romaniasta ja Bulgariasta peräisin oleviin jalostettuihin maataloustuotteisiin sovelletaan kyseisessä liitteessä määrättyjä tulleja 1 päivästä tammikuuta 30 päivään kesäkuuta 1997.
2 artikla
Komissio hallinnoi liitteessä I tarkoitettuja kiintiöitä asetuksen (EY) N:o 3448/93 7 artiklassa tarkoitettuihin tiettyihin maataloustuotteiden valmistuksessa tuotettuihin tavaroihin sovellettavien kaupan suosituimmuusjärjestelmien soveltamista koskevista yksityiskohtaisista säännöistä 25 päivänä heinäkuuta 1996 annetun komission asetuksen (EY) N:o 1460/96 (4) mukaisesti.
3 artikla
Jos 1 artiklassa mainitut maat eivät sovella vastavuoroisia toimenpiteitä yhteisön hyväksi, komissio voi tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (5) 16 artiklassa tarkoitettua menettelyä noudattaen lykätä tämän asetuksen 1 artiklassa säädettyjä toimenpiteitä.
4 artikla
Kumotaan asetus (EY) N:o 3380/94.
5 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä helmikuuta 1997.

Labels: 17
3
6
18
15